pythainlp/thai-wiki-dataset-v3 huggingface dataset:
สามเหลี่ยมปะการัง

สามเหลี่ยมปะการัง (Coral triangle) เป็นพื้นที่หนึ่งในทะเลและมหาสมุทรแปซิฟิกในภูมิภาคเอเชียตะวันออกเฉียงใต้ เป็นแนวปะการังที่เชื่อมต่อติดกันเป็นรูปสามเหลี่ยมระหว่างน่านน้ำของหลายประเทศ ครอบคลุมพื้นที่ของทะเลประเทศฟิลิปปินส์, มาเลเซีย, อินโดนีเซีย, ปาปัวนิวกินี, หมู่เกาะโซโลมอน และติมอร์เลสเต คิดเป็นพื้นที่ 5.7 ล้านตารางกิโลเมตร   
ปะการังในสามเหลี่ยมปะการัง คิดเป็นสัดส่วนถึง 1 ใน 3 ของจำนวนปะการังที่มีทั้งหมดในโลก และมีความหลากหลายทางชีววิทยาและชนิดพันธุ์ของปลามากถึงร้อยละ 35 ของปลาที่อาศัยในแนวปะการังทั่วทั้งโลก จากความหลากหลายเช่นนี้ทำให้ได้รับการขนานนามว่าเป็น "ป่าแอมะซอนแห่งทะเล"
ในปี ค.ศ. 2007 กองทุนสัตว์ป่าโลก (WWF) ได้พิจารณาให้สามเหลี่ยมปะการังมีความสำคัญสูงสุดในการอนุรักษ์ทางทะเล และมีความเสี่ยงที่จะถูกคุกคาม โดยทำการเปิดตัวโครงการสามเหลี่ยมปะการังขึ้นในปีเดียวกัน 
โดยนักวิทยาศาสตร์จากมหาวิทยาลัยควีนส์แลนด์ ประเทศออสเตรเลีย ได้ลงพื้นที่สำรวจสามเหลี่ยมปะการัง โดยใช้กล้องสำรวจใต้น้ำอัตโนมัติ ทำการเก็บข้อมูลในวงกว้างอย่างที่ไม่เคยทำมาก่อน โดยใช้เวลาเกือบสามสัปดาห์เพื่อนำภาพที่ได้มาวิเคราะห์ด้วยซอฟต์แวร์ที่มีความซับซ้อน เพื่อดูความสมบูรณ์ของระบบนิเวศปะการัง หลังจากต้องเผชิญความเปลี่ยนแปลงของภูมิอากาศ จากข้อมูลดังกล่าว นอกจากให้ความเข้าใจสภาพของสามเหลี่ยมปะการังแล้ว ยังจะช่วยให้เข้าใจภาพรวมของแนวปะการังอื่น ๆ ทั่วโลกอีกด้วย
==อ้างอิง==
แนวปะการัง
ชีวนิเวศในน้ำ
ระบบนิเวศในน้ำ
มาริโอ โควโม

มาริโอ แมตทิว โควโม (Mario Matthew Cuomo; 15 มิถุนายน พ.ศ. 2475 - 1 มกราคม พ.ศ. 2558) เป็นนักการเมืองชาวอเมริกันและสมาชิกของพรรคเดโมแครต เขายังเป็นผู้ว่าการรัฐนิวยอร์กคนที่ 52 ตั้งแต่ พ.ศ. 2526 - พ.ศ. 2537
== การเสียชีวิต ==
โควโมได้รับการรักษาที่โรงพยาบาลตั้งแต่เดือนพฤศจิกายน พ.ศ. 2557  โควโมเสียชีวิตในวันที่ 1 มกราคม พ.ศ. 2558 ในบ้านของเขาที่แมนฮัตตัน ด้วยโรคหัวใจวาย ซึ่งเป็นชั่วโมงเดียวหลังจากแอนดรูว์ ลูกชายของเขาเข้ารับตำแหน่งเป็นผู้ว่าการรัฐนิวยอร์กสมัยที่สอง
==อ้างอิง ==
บุคคลที่เกิดในปี พ.ศ. 2475
บุคคลที่เสียชีวิตในปี พ.ศ. 2558
ผู้ว่าการรัฐนิวยอร์ก
ชาวอเมริกันที่มีเชื้อสายอิตาลี
ตระกูลโควโม
เสียชีวิตด้วยโรคหัวใจวาย
บุคคลจากควีนส์
บุคคลจากแมนแฮตตัน
พังก์โกส์ป็อป 4

พังก์โกส์ป็อป 4 (Punk Goes Pop 4) เป็นอัลบั้มรวมเพลงลำดับที่ 12 ในซีรีส์อัลบั้มเพลงคัฟเวอร์ พังก์โกส์... อัลบั้มนี้ออกจำหน่ายเมื่อวันที่ 21 พฤศจิกายน พ.ศ. 2554 ผ่านค่ายเพลงเฟียร์เลสเรเคิดส์ อัลบั้มนี้เป็นอัลบั้ม พังก์โกส์ป็อป ลำดับที่ 4 เป็นการรวมเพลงคัฟเวอร์โดยวงดนตรีร็อกจากเพลงป็อปมาเป็นแบบเมทัลคอร์, โพสต์-ฮาร์ดคอร์ และ อิเล็กทรอนิกคอร์ โดยเว็บไซต์เอ็มทีวี บัซซ์วอร์ทที ได้ประกาศรายชื่อเพลงในอัลบั้มเมื่อวันที่ 22 กันยายน พ.ศ. 2554
อัลบั้ม พังก์โกส์ป็อป 4 ออกซิงเกิลมา 2 เพลง ได้แก่ เพลง "จัสต์เดอะเวย์ยูอาร์" คัฟเวอร์โดย Pierce the Veil และเพลง "ลาสต์ฟรายเดย์ไนต์ (ที.จี.ไอ.เอฟ.)" คัฟเวอร์โดย Woe, Is Me อัลบั้มนี้เปิดตัวในชาร์ตบิลบอร์ด 200ด้วยอันดับที่ 92
== รายชื่อเพลง ==
=== ฉบับญี่ปุ่น ===
ฉบับญี่ปุ่นจะมีเพลงโบนัสเพิ่มขึ้นมา ดังนี้
=== ซีดีโบนัส ===
Breathe Carolina - "Wooly"
Every Avenue - "Fall Apart"
Go Radio - "Goodnight Moon"
A Skylit Drive - "The Cali Buds"
Chunk! No, Captain Chunk! - "In Friends We Trust"
Blessthefall - "Promised Ones"
Motionless in White - "Immaculate Misconception"
Sparks the Rescue - "Worst Thing I've Been Cursed With"
For All Those Sleeping - "I'm Not Dead Yet"
The Word Alive - "2012"
== อ้างอิง ==
พังก์โกส์
อัลบั้มรวบรวมในปี พ.ศ. 2554
ฟาสต์เลน (2015)

ฟาสต์เลน (Fastlane) เป็นรายการมวยปล้ำอาชีพศึกใหญ่ หรือ เพย์-เพอร์-วิว ของ ดับเบิลยูดับเบิลยูอี สถานที่จัดคือ เฟดเอกซ์ ฟอรัม ในเมมฟิส, รัฐเทนเนสซี สหรัฐอเมริกา โดยจะจัดในวันที่ 22 กุมภาพันธ์ ค.ศ. 2015 ซึ่งจะจัดเป็นครั้งแรกแทนรายการอิลิมิเนชั่น แชมเบอร์
== เบื้องหลัง ==
ในรอว์ (2 กุมภาพันธ์ 2015) ทริปเปิล เอช ประกาศแมตช์ให้ แดเนียล ไบรอัน เจอกับ เซท โรลลินส์ เป็นคู่เอก โดยผู้ชนะจะได้ไปเจอกับ โรแมน เรนส์ ในศึก ฟาสต์เลน เพื่อหาผู้ท้าชิงอันดับ 1 ในการชิงแชมป์ WWE World Heavyweight Championship กับ บร็อก เลสเนอร์ ในศึก เรสเซิลเมเนีย ครั้งที่ 31 ผลปรากฏว่า แดเนียล ไบรอัน เป็นฝ่ายชนะ และได้ไปเจอกับ โรแมน เรนส์ ใน ฟาสต์เลน
ในศึก เซอร์ไวเวอร์ซีรีส์ (2014) ในแมตช์ระหว่าง ทีมออโทริตี กับ ทีมซีนา นั้น สติง ได้มาช่วยทีมซีนา จนคว้าชัยชนะไปได้ ทำให้ ทริปเปิล เอช แค้มมาก และขอท้า สติง ให้มาเผชิญหน้ากัน ในฟาสต์เลน
== ผลการปล้ำ ==
== ดูเพิ่ม ==
รายชื่อรายการเพย์-เพอร์-วิวของดับเบิลยูดับเบิลยูอี
==อ้างอิง==
==แหล่งข้อมูลอื่น==
Official Fastlane Website
มวยปล้ำอาชีพในปี พ.ศ. 2558
ดับเบิลยูดับเบิลยูอี ฟาสต์เลน
กีฬาในเมมฟิส (รัฐเทนเนสซี)
รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2558
วี.แชลเลนจ์ลีก (ประเทศญี่ปุ่น)

วี.แชลเลนจ์ลีก (V.Challenge League) เป็นลีกวอลเลย์บอลระดับชั้นที่สองสำหรับทั้งทีมชายและทีมหญิงในประเทศญี่ปุ่น ลีกเริ่มแข่งขันในปี ค.ศ. 1998 ในชื่อ วี1 ลีก ในปี ค.ศ. 2006 ชื่อ วี1.ลีก แล้วเปลี่ยนมาเป็น วี.แชลเลนจ์ลีก โดยให้ทีมแชมป์และทีมรองแชมป์ เข้าสู่การแข่งขันวี.ลีก
==ทีมในฤดูกาล 2017–18==
=== วี.แชลเลนจ์ลีก 1 ===
ชาย (8 ทีม)
โออิตะมิโยะชิไวส์เซออัดเลอร์
ฟุจิสึคะวะซะกิเรดสปริงส์
วีซีนะงะโนะไทรเดนต์
ไดโดะสตีลเรดสตาร์
โตะโยะตะมอเตอร์ซันฮอว์กส
สึกุบะยูไนเต็ดซันกะยะ
โตเกียวเมโทรโพลิทันโพลิส
ไซตะมะอะซะเระอา
หญิง (7 ทีม)
พีเอฟยูบลูแคทส์
โอะกะยะมะซีกัลส์
ฟลอริสท์ลีฟซ์คุมะโมะโตะ
คุโระเบะแอคควาแฟรี
โฮโนะ-กรุ๊ปฮิโระชิมะออยเลอร์ส
เจเองิฟุริโอะเรนา
โตะโยะตะมอเตอร์วาคุเวอร์
=== วี.แชลเลนจ์ลีก 2 ===
ชาย (10 ทีม)
โตเกียวเวอร์ดี
คินเดนทรีนีตีบลิทซ์
คินกิคลับเอสฟิดา
นะงะโนะการอนส์ (ทีมสมาคม)
ชิบะเซลวา (ทีมสมาคม)
เฮียวโงะเดลฟิโน
นะระเอ็นบีเคดรีเมอร์ส (ทีมสมาคม)
โตเกียวโตะโยะเพ็ทกรีนสปาร์คเคิล
โวเรียสฮกไกโด (ทีมสมาคม)
เวร์ตินมิเอะ (ทีมสมาคม)
หญิง (6 ทีม)
คะชิวะแองเจิลครอส
เบรตฮะมะมะสึ
กุมมะแบงก์กรีนวิงส์ (ทีมสมาคม)
เพรสทิจอินเตอร์เนชันแนลอรันมอร์ (ทีมสมาคม)
จีเอสเอสซันบีมส์
โอซะกะซุพีเรียร์ส (ทีมสมาคม)
== ทีมที่ชนะเลิศ ==
=== วี1 ลีก ===
=== วี.แชลเลนจ์ลีก ===
=== วี.แชลเลนจ์ลีกดิวิชัน 1 ===
=== วี.แชลเลนจ์ลีกดิวิชัน 2 ===
== อ้างอิง ==
==แหล่งข้อมูลอื่น==
V.League and V.Challenge League official website 
ลีกกีฬาในประเทศญี่ปุ่น
ลีกกีฬาหญิงในประเทศญี่ปุ่น
ลีกกีฬาอาชีพในประเทศญี่ปุ่น
วอลเลย์บอลในประเทศญี่ปุ่น
วอลเลย์บอลลีกระดับประเทศ
จอห์น อเล็กซานเดอร์ เรนา นิวแลนส์

จอห์น อเล็กซานเดอร์ เรนา นิวแลนส์ (John Alexander Reina Newlands; 26 พฤศจิกายน พ.ศ. 2380 – 29 กรกฎาคม พ.ศ. 2441) เป็นนักเคมีชาวอังกฤษผู้ที่มีส่วนร่วมในการพัฒนาตารางธาตุ
นักเคมีชาวอังกฤษ
บุคคลจากลอนดอนโบโรแลมเบท
วงศ์ปาดโลกเก่า

วงศ์ปาดโลกเก่า
 (Shrub frog, Flying frog, Tree frog,  Old World flying frog) เป็นวงศ์ของสัตว์สะเทินน้ำสะเทินบกจำพวกกบวงศ์หนึ่ง ใช้ชื่อว่า Rhacophoridae
จัดเป็นปาดวงศ์หนึ่ง มีลักษณะทั่วไป คือ มีกระดูกสันหลังหน้ากระดูกก้นกบ 8 ปล้อง กระดูกสันหลังมีเซนทรัมเป็นแบบอย่างของโพรซีลัสหรือเป็นแบบอย่างของไดพลาสิโอซีลัส กระดูกหัวไหล่เป็นแบบอย่างของเฟอร์มิสเทอร์นัล กระดูกแอสทรากาลัสและกระดูกแคลคาเนียมเชื่อมรวมกันเฉพาะส่วนต้นและส่วนปลาย มีชิ้นกระดูกอ่อนแทรกระหว่างกระดูกนิ้วสองชิ้นสุดท้าย กระดูกนิ้วชิ้นสุดท้ายเรียวยาวหรือเป็นรูปตัวอักษร T ในภาษาอังกฤษ ส่วนปลายของนิ้วขยายออกเป็นตุ่มคล้ายคลึงกับปาดในวงศ์ปาดโลกใหม่ (Hylidae) แต่อย่างไรก็ตาม ก็มีบางชนิดในวงศ์นี้ที่ใช้ชีวิตอยู่บนพื้นดิน และไม่ได้มีตุ่มที่ปลายนิ้ว ลูกอ๊อดมีโครงสร้างของมีจะงอยปากและมีตุ่มฟัน ช่องเปิดของห้องเหงือกมีช่องเดียวอยู่ทางด้านข้างลำตัวและทางซ้ายของลำตัว
มีความยาวลำตัวประมาณ 2-12 เซนติเมตร ส่วนใหญ่อาศัยอยู่บนต้นไม้ หลายชนิดสามารถร่อนไปมาระหว่างต้นไม้หรือจากที่สูงลงสู่ที่ต่ำได้ โดยการพยุงตัวให้ลอยอยู่ในอากาศได้จากแผ่นหนังระหว่างนิ้วตีนขนาดใหญ่มากร่วมกับการทำลำตัวให้แบนราบเพื่อให้พื้นที่ต้านอากาศมากขึ้น เช่น ปาดเขียวตีนดำ (Rhacophorus nigropalmatus)
เมื่อผสมพันธุ์ ตัวผู้จะกอดรัดตัวเมียในตำแหน่งหน้าอก แต่ชีววิทยาการสืบพันธุ์แตกต่างหากหลายกันมาก บางชนิดวางไข่ในน้ำ และลูกอ๊อดอาศัยอยู่ในน้ำ แต่ในบางสกุลสร้างก้อนฟองขึ้นมาซึ่งอาจติดอยู่กับน้ำหรือติดไว้กับกิ่งไม้เหนือแหล่งน้ำแล้ววางไข่ไว้ในก้อนฟอง บางสกุลมีการรวมตัวกันหลายตัวแล้วสร้างก้อนฟองขึ้นมาเพียงก้อนเดียว แล้ววางไข่รวมกัน พื้นผิวของก้อนฟองด้านนอกเมื่อถูกอากาศจะแห้งและแข็ง ซึ่งช่วยป้องกันการระเหยของน้ำออกจากภายใน ไข่ที่อยู่ด้านในจะได้รับความชุ่มชื้นตลอดเวลา ลูกอ๊อดที่อยู่ใต้ก้อนฟองจะเปลี่ยนแปลงรูปร่างตามกาลเวลา หรือทิ้งตัวลงสู่แหล่งน้ำและอาศัยอยู่ในน้ำ ในขณะที่บางชนิดวางไข่ในโพรงของไม้ไผ่และลูกอ๊อดที่อยู่ในนั้นกินไข่ที่ตัวเมียไม่ได้ปฏิสนธิปล่อยมาให้ หลายชนิดวางไข่บนต้นไม้ เอมบริโอเจริญเติบโตและลูกอ๊อดเปลี่ยนรูปร่างเป็นของตัวเต็มวัยภายในไข่
จำแนกออกได้เป็น 3 วงศ์ย่อย มีทั้งสิ้น 21 สกุล และประมาณ 476 ชนิด พบกระจายพันธุ์ตั้งแต่แอฟริกา, เกาะมาดากัสการ์, ตอนใต้ของอินเดียไปจนถึงหมู่เกาะฟิลิปปินส์, เอเชียตะวันออกเฉียงใต้, เกาะฟอร์โมซา และหมู่เกาะญี่ปุ่น
==อ้างอิง==
==แหล่งข้อมูลอื่น==
กบ
มี่นอองไลง์

พลเอกอาวุโส มี่นอองไลง์ (မင်းအောင်လှိုင်; เกิด 3 กรกฎาคม พ.ศ. 2498)  เป็นนายกรัฐมนตรีคนปัจจุบันของพม่า ดำรงตำแหน่งผู้บัญชาการทหารสูงสุดพม่า และเป็นผู้ก่อรัฐประหารใน พ.ศ. 2564
== ประวัติ ==
มี่นอองไลง์สำเร็จการศึกษาจากวิทยาลัยป้องกันป้องกันประเทศพม่า และจบการศึกษานิติศาสตรบัณฑิต จากมหาวิทยาลัยศิลปศาสตร์และวิทยาศาสตร์ย่างกุ้ง จากนั้นศึกษาต่อที่ Defense Service Academy (วิทยาลัยกลาโหม) เข้ารับราชการในกองทัพบกเมื่อปี 2520 จากนั้นได้รับการแต่งตั้งเป็นผู้บัญชาการทหารรัฐมอญ พ.ศ. 2545 เคยดำรงตำแหน่งผู้บัญชาการกรมทหารภาคสามเหลี่ยมในรัฐชาน เป็นจุดยุทธศาสตร์สำคัญในการเจรจากับกองกำลังชนกลุ่มน้อย 2 กลุ่ม คือ กองทัพแห่งรัฐว้าและกองกำลังสัมพันธมิตรชาติประชาธิปไตยหรือกลุ่มหยุดยิงเมืองลา
พ.ศ. 2552 มี่นอองไลง์ในยศพลโทเป็นผู้นำกำลังเข้าต่อต้านกลุ่มกองกำลังสัมพันธมิตรชาติประชาธิปไตยในพื้นที่ของชนกลุ่มน้อยโกก้าง ส่งผลให้ชาวโกก้างราว 3.7 หมื่นคนลี้ภัยเข้าไปในประเทศจีน
พ.ศ. 2553 มี่นอองไลง์ได้รับตำแหน่งผู้บัญชาการกองยุทธการพิเศษที่ 2 หน่วยบัญชาการทหารภาครัฐชานและรัฐกะเหรี่ยง และเสนาธิการร่วมกองทัพพม่า ต่อมาในพ.ศ. 2554 เขาสืบทอดตำแหน่งผู้บัญชาการทหารสูงสุดต่อจากพลเอกอาวุโสต้านชเว
มี่นอองไลง์ถือเป็นนายทหารที่มีอิทธิพลในพม่า และเป็นผู้หนึ่งที่เคยประกาศต่อหน้ารัฐบาลว่า กองทัพจะยังคงมีบทบาทในทางการเมืองพม่าต่อไปเหมือนเช่นในอดีต และย้ำว่า กองทัพมีหน้าที่ที่จะต้องปกป้องรัฐธรรมนูญ แต่ในส่วนลึกเขาก็ยังคงต้องฟังเสียงประธานาธิบดีเต้นเซน ประธานรัฐสภาพลเอก ชเวม่าน นายทหารสายเหยี่ยวที่คุมรัฐสภาอยู่ เพราะความใกล้ชิดอย่างมากกับต้านชเว ที่ยังมีบทบาทสำคัญต่อการเมืองในสหภาพพม่า
== เครื่องราชอิสริยาภรณ์แห่งราชอาณาจักรไทย ==
== อ้างอิง ==
นายกรัฐมนตรีพม่า
บุคคลที่ยังมีชีวิตอยู่
ทหารชาวพม่า
พุทธศาสนิกชนชาวพม่า
พลเอกอาวุโสชาวพม่า
นายพลชาวพม่า
บุคคลจากทวาย
ผู้นำที่ได้อำนาจจากรัฐประหาร
ปาดบ้าน

ปาดบ้าน  เป็นปาดชนิดหนึ่ง จัดอยู่ในวงศ์ปาดโลกเก่า (Rhacophoridae)
มีความสามารถปรับเปลี่ยนสีได้ตามสภาพแวดล้อมที่อยู่อาศัยทั้งขาว, เหลือง, เทา, ชมพู, น้ำตาล จนถึงน้ำตาลเข้มออกดำ ปลายนิ้วทั้งหมดเป็นปุ่มกลม มีแผ่นยึดเป็นพังผืดระหว่างนิ้วเฉพาะขาหลังเท่านั้น ตีนเหนียวสามารถเกาะติดกับผนังได้ บริเวณด้านหลังระหว่างลูกตาผิวหนังจะแบนราบจนติดกับกะโหลก และมีลายเข้มคล้ายนาฬิกาทรายอยู่บนท้ายทอยพาดมาจนถึงหัวไหล่
พบได้ทั่วไปในทวีปเอเชีย ตั้งแต่บังกลาเทศ, บรูไน, กัมพูชา, จีน, อินเดีย, อินโดนีเซีย, ลาว, มาเลเซีย, เมียนมาร์, เนปาล, ฟิลิปปินส์, สิงคโปร์, ไทย, เวียดนาม และเป็นไปได้ว่าอาจมีที่ภูฏานด้วย อีกทั้งมีการนำเข้าไปในญี่ปุ่น สำหรับในประเทศไทยพบได้ทั่วทุกภาค
ปาดบ้าน มีความสามารถปรับตัวได้ดีให้เข้ากับสภาพแวดล้อมทั้งที่เป็นสภาพในธรรมชาติ เช่น ป่าดิบทึบ, หนองน้ำ, ทุ่งหญ้า หรือแม้กระทั่งสภาพแวดล้อมแบบในเมือง
==รูปภาพ==
ภาพ:Polypedates cf. leucomystax diversity of color patterns.jpg|ปาดบ้านกับสีสันที่หลากหลาย
ภาพ:Polyp leucom E 050403 104 ipb.jpg|ไข่ที่อยู่ในก้อนฟองใกล้แหล่งน้ำ
ภาพ:Juvenile Common Tree Frog (Polypedates leucomystax).jpg|ขณะยังเป็นปาดวัยอ่อน
ภาพ:Female Polypedates leucomystax (KU 330233) from the crater of Mt. Cagua - ZooKeys-266-001-g040.jpg|ตัวเมียในสภาพโตเต็มวัย
ภาพ:Polyp leucom M 050408 041 ipb.jpg|ตัวผู้ในสภาพโตเต็มวัย
ภาพ:Common Tree Frog 2.jpg|เกาะติดกับผนังปูน
==อ้างอิง==
==แหล่งข้อมูลอื่น==
วงศ์ปาดโลกเก่า
เทย์เลอร์ แซนเดอร์

เทย์เลอร์ แซนเดอร์ (Taylor Sander; 17 มีนาคม ค.ศ. 1992) เป็นนักวอลเลย์บอลชายชาวอเมริกัน ในตำแหน่งตัวตีด้านนอก ให้กับสโมสรกูชีเนลูเบชีวีตาโนวา
== ประวัติ ==
แซนเดอร์เกิดที่เมืองฮันติงตันบีช รัฐแคลิฟอร์เนีย ต่อมาได้เข้าศึกษาที่มหาวิทยาลัยบริกแฮมยัง ซึ่งเขาเล่นวอลเลย์บอลให้กับทีมมหาวิทยาลัย บีวายยูคูการ์ และในปี ค.ศ. 2014 เขาได้รับการยอมรับว่าเป็นผู้เล่นที่ดีที่สุดในลีกนักเรียนชาวอเมริกัน
ในปี ค.ศ. 2014 แซนเดอร์ได้ย้ายไปเล่นที่ลีกประเทศอิตาลีซึ่งเขาเซ็นสัญญากับสโมสรบลูวอลเลย์เวโรนา ในปี ค.ศ. 2016 เขาได้มีส่วนช่วยให้ทีมชนะการแข่งขันซีอีวีแชลเลนจ์คัพ ฤดูกาล 2015–16 โดยเอาชนะทีมฟาเคลโนวีอูเรนกอย ในรอบชิงชนะเลิศ จากนั้นช่วงระยะเวลาสั้น ๆ เขาได้เล่นให้กับลีกประเทศจีนและประเทศกาตาร์ ในลีกประเทศกาตาร์เขาได้มีส่วนช่วยให้ทีมคว้าแชมป์ของลีกกาตาร์ ร่วมกับสโมสรอัลอะรอบี ตั้งแต่ปี ค.ศ. 2017 ได้เขาเป็นส่วนหนึ่งของสโมสรกูชีเนลูเบชีวีตาโนวา
ในทีมชาติแซนเดอร์เปิดตัวครั้งแรกในปี ค.ศ. 2012 ในปี ค.ศ. 2014 เขาช่วยให้ทีมชาติสหรัฐคว้าแชมป์เวิลด์ลีก และเขาได้รับรางวัลผู้เล่นทรงคุณค่าและตัวตบหัวเสายอดเยี่ยมจากการแข่งขันอีกด้วย ในปีเดียวกันในการแข่งขันชิงแชมป์โลก เขาจบการแข่งขันอันดับที่ 7
ในปี ค.ศ. 2015 แซนเดอร์ในการแข่งขันเวิลด์ลีก ได้รับรางวัลเหรียญทองแดง
ในปี ค.ศ. 2016 ในการแข่งขันกีฬาโอลิมปิก ที่รีโอเดจาเนโร แซนเดอร์เป็นผู้เล่นหลักของทีม และเขาได้เป็นผู้มีส่วนสำคัญในการพาทีมชาติสหรัฐเข้ารับรางวัลเหรียญทองแดง ในช่วงท้ายของการแข่งขันแซนเดอร์
==สังกัดสโมสร==
บีวายยูคูการ์ (2011–2014)
บลูวอลเลย์เวโรนา (2014–2016)
ปักกิ่ง บีเอไอซี มอเตอร์ (2016–2017)
อัลอะรอบี (2017)
กูชีเนลูเบชีวีตาโนวา (2017–)
== อ้างอิง ==
== แหล่งข้อมูลอื่น ==
BYU Athlete Profile 
นักวอลเลย์บอลชายชาวอเมริกัน
นักวอลเลย์บอลในโอลิมปิกฤดูร้อน 2016
นักวอลเลย์บอลในโอลิมปิกฤดูร้อน 2020
ตัวตบหัวเสาวอลเลย์บอล
บุคคลจากฮันติงตันบีช
สมาคมเฟเบียน

สมาคมเฟเบียน (Fabian Society) เป็นองค์การสังคมนิยมบริติชโดยมีความมุ่งหมายเพื่อผลักดันหลังสังคมนิยมผ่านวิธีค่อยเป็นค่อยไปและปฏิรูป สมาคมนี้วางรากฐานจำนวนมากของพรรคแรงงานและต่อมามีผลต่อนโยบายของรัฐตั้งแต่การให้เอกราชของจักรวรรดิบริติช ที่เด่นที่สุดคือ อินเดียและสิงคโปร์
ทีแรกสมาคมเฟเบียนมุ่งมั่นสถาปนาเศรษฐกิจสังคมนิยม ร่วมกับมุ่งมั่นต่อจักรวรรดินิยมบริติชโดยเป็นกำลังก้าวหน้าและทำให้ทันสมัย
ปัจจุบัน สมาคมนี้ทำหน้าที่เป็นธิงก์แท็งก์ (think tank) และเป็นหนึ่งในสิบห้าสมาคมสังคมนิยมซึ่งเข้าร่วมกับพรรคแรงงาน มีสมาคมคล้ายกันในประเทศออสเตรเลีย แคนาดา ซิซิลี และประเทศนิวซีแลนด์
== อ้างอิง ==
 
สังคมประชาธิปไตย
สังคมนิยมประชาธิปไตย
ฮานาฟูดะ

ฮานาฟูดะ (; ) เป็นหนึ่งในรูปแบบเกมไพ่ญี่ปุ่น ซึ่งมักมีขนาดเล็กกว่าไพ่แบบตะวันตก โดยมีขนาด 2⅛ กับ 1¼ นิ้ว (5.4 กับ 3.2 เซนติเมตร) แต่หนากว่าและแข็งกว่า แต่ละหน้าจะมีรูปดอกไม้, ทันซากุ, สิ่งของ (สัตว์และวัตถุอื่น ๆ) หรือฉากสำคัญทางวัฒนธรรม ส่วนหน้าหลังมักเป็นหน้าเปล่า ไม่มีลวดลายใด ๆ ผู้คนจะเล่นฮานาฟูดะกับโคอิโคอิและฮาจิฮาจิ
ในเกาหลี ฮานาฟูดะมีชื่อว่า ฮวาตู (화투, อักษรฮันจา: 花鬪, “สงครามดอกไม้”) และทำมาจากพลาสติกที่ฝั่งหลังมีลวดลาย เกมยอดนิยมที่สุดคือ โก-สต็อป (고스톱) และ Seotda (섯다) โดยฮวาตูมักเล่นในช่วงวันหยุดพิเศษ เช่นตรุษเกาหลีและชูซ็อก (추석)
ในฮาวาย มักเล่นฮานาฟูดะกับซากูระ (มีอีกชื่อว่า ฮิโงบานะ) และยังมีการเล่นฮานาฟูดะในไมโครนีเซีย ซึ่งมีชื่อว่าฮานาฮูดะ และเล่นกัน 4 คนแบบคู่ข้ามโต๊ะ
== ประวัติ ==
ในสมัยเอโดะ ญี่ปุ่นมีการปิดประเทศ มีการออกกฎว่าการพนันต่าง ๆ เป็นสิ่งที่ผิดกฎหมาย แต่อย่างไรก็ตามการพนันโดยใช้การ์ดก็ยังมีอยู่อย่างลับ ๆ โดยจะมีการทำการ์ดรูปแบบใหม่ขึ้นมาเรื่อย ๆ สำหรับการพนัน เพื่อหลีกเลี่ยงการถูกจับ และ ”ฮานาฟูดะ” ก็เป็นหนึ่งในการ์ดเกมที่เกิดขึ้นจากสมัยนั้น“ฮานาฟูดะ” เป็นหนึ่งในการละเล่นที่ใช้การ์ดที่เล่นกันแพร่หลายในประเทศญี่ปุ่นมาจนถึงปัจจุบัน ความหมายของ “ฮานาฟูดะ” คำว่า “ฮานะ” แปลว่า “ดอกไม้” ส่วนคำว่า “ฟุดะ” คือ “การ์ด/ไพ่” ดังนั้น “ฮานาฟูดะ” จึงเป็นการ์ดที่ประกอบด้วยดอกไม้ ต้นไม้ ใบหญ้า สัตว์ต่าง ๆ ตามฤดูกาลของญี่ปุ่น สำรับไพ่ของฮานาฟูดะประกอบด้วยการ์ดทั้งหมด 48 ใบ โดยใน 48 ใบนี้แบ่งออกเป็น 12 เดือน (มีการ์ด 4 ใบต่อหนึ่งเดือน) การเล่นฮานาฟูดะมีอยู่ 3 แบบคือ โคอิโกอิ  ฮานะอาวาเซะ  และฮาจิฮาจิ  แบบแรกสุดคือเล่นกัน 2 คน ส่วนอย่างหลังทั้งสองอันคือเล่นกัน 3 คนขึ้นไป
== ตัวไพ่ ==
ฮานาฟูดะมีไพ่รวม 48 ใบ แบ่งออกเป็น 12 ชุด ซึ่งแสดงออกเป็นแต่ละเดือน และแต่ละชุดแบ่งออกเป็นดอกไม้กับไพ่ 4 ใบ
※ ในฉบับเกาหลีจะสลับชุดพฤศจิกายนกับธันวาคม
==เกม==
เกมจากเมกูริ:
ฮานะอาวาเซะ
*มินฮวาตุ
*โคอิโคอิ
**ซากูระ
**โกสต็อป
*รปปยักเก็ง
*มูชิ
ฮาจิ
ฮาจิฮาจิ
*ซูดาโอชิ
เท็นโชะ
เกมจากโยมิ:
โปกะ
ฮิโยโกะ
อิซูริ
เกมจากGabo Japgi/คาบูฟูดะ:
Seotda
Doryjytgo-ttang
==หมายเหตุ==
== อ้างอิง ==
==แหล่งข้อมูลอื่น==
Hanafuda rules
Commentary on Hanafuda cards, including Korean variants
เกมไพ่ญี่ปุ่น
เกมญี่ปุ่น
วัฒนธรรมฮาวาย
เกมไพ่เกาหลี
เกมเกาหลี
เกมไพ่
วิซซาเรียน

วิซซาเรียน หรือ เซียร์เกย์ อนาโตเยวิช โตรอฟ (รัสเซีย: Серге́й Анатольевич Тороп, Sergej Anatolʹevič Torop) เกิดเมื่อวันที่ 14 มกราคม พ.ศ. 2504 เป็นที่รู้จักในหมู่ผู้นับถือในชื่อ วิซซาเรียน (รัสเซีย: (Виссарион) เป็นผู้ประกาศศาสนา ศาสนจักรแห่งพันธสัญญายุคสุดท้าย (อังกฤษ: Church of the Last Testament) มีศูนย์กลางศาสนาอยู่ที่ เขตคานอร์ยาร์ค ในไซบีเรีย ประเทศรัสเซีย ใกล้กับเมือง อบาคัน มีผู้ร่วมศาสนา 4000คน เรียกว่า วิซซาเรียนไนท์ อาศัยอยู่ใน เปโตรพับรอปก้า ที่ทั้งชุมชนถือมังสวิรัติ และผู้นับถือทั่วโลก สำรวจในปี พ.ศ. 2556 อีกประมาณ 10,000คน
เมื่ออายุ 29 ปี วิซซาเรียน อ้างว่าตนเองเป็น พระเยซูโดยวัจนะ อ้างได้ยินและรับเป็นผู้เผยพระวัจนะ เมื่อวันที่ 18 สิงหาคม พ.ศ. 2533 ประกาศศาสนาเมื่อวันที่ 18 สิงหาคม พ.ศ. 2534 ที่เมือง ไมนัสซิงค์ หลักของวิซซาเรียน เป็นหลักของคริสต์นิกายออโทดอกซ์ โดยเพิ่มหลักสอนการถือมังสวิรัติ และการสร้างชุมชนของความเชื่อที่เป็นหนึ่งเดียวกัน
==  ดูเพิ่ม ==
หลักคำสอนของวิซซาเรียน คริสเตียนมังสวิรัติ 
วิซซาเรียนในประเทศไทย 
== อ้างอิง ==
บุคคลในศาสนา
บุคคลจากดินแดนครัสโนดาร์
บุคคลที่เกิดในปี พ.ศ. 2504
ผู้นำทางศาสนาชาวรัสเซีย
แอริน อิเลไฮ

ริชาร์ด แอริน อิเลไฮ  เกิดเมื่อวันที่ 17 กุมภาพันธ์ ค.ศ. 1988 เป็นนักดนตรีชาวอเมริกันและเป็นอดีตมือกลองของวงดนตรีเฮฟวีเมทัลอเมริกัน อะเว็นจด์เซเวนโฟลด์ ระหว่าง ค.ศ. 2011–2015 เดิมเขาเป็นมือกลองในวงเมทัลคอร์อเมริกัน คอนไฟด์
== ประวัติ ==
=== ชีวิตช่วงแรก ===
ริชาร์ด แอริน อิเลไฮ เกิดในเมืองเวนทูรา รัฐแคลิฟอร์เนีย สหรัฐอเมริกา มีเชื้อสายอเมริกัน ฟิลิปปินส์ เม็กซิกัน ดัตช์ และเยอรมัน พ่อแม่ของเขามีเบื้องหลังทางด้านดนตรี โดยพ่อของเขาเป็นนักกีตาร์มืออาชีพ และแม่ของเขาก็เป็นนักร้องแนวกอสเปล แอรินเริ่มเล่นกลองเมื่ออายุ 9 ปี รวมทั้งเรียนรู้ดนตรีฟังก์ แจ๊ส ร็อก และละตินแจ๊สเมื่อวัยเด็ก โดยมีพ่อของเขาเป็นคนสอน
=== เข้าร่วมวงอะเว็นจด์เซเวนโฟลด์ ===

แอรินได้เป็นสมาชิกของวง (ยังไม่เป็นทางการ) เมื่อวันที่ 20 มกราคม ค.ศ. 2011 เขาได้เข้ามาแทนที่ไมค์ พอร์ตนอย อดีตมือกลองวงดรีมเธียร์เตอร์ ที่ทำหน้าที่ชั่วคราวแทนเดอะเรฟที่เสียชีวิตเมื่อวันที่ 28 ธันวาคม ค.ศ. 2009 ที่ผ่านมา ต่อมาวงอะเว็นจด์เซเวนโฟลด์ก็ได้ออกจำหน่ายซิงเกิลแรกที่มีแอรินเป็นมือกลองคนใหม่ของวง ชื่อว่า "Not Ready to Die" ซาวด์แทร็กประกอบเกม Call of Duty:Black Ops ในซอมบี้แม็ป "Call of the Dead" และ "Carry On" เพลงประกอบเกม Call of Duty:Black Ops II
ในปี ค.ศ. 2013 เขาก็ได้เป็นสมาชิกของวงอย่างเป็นทางการ และเขาก็ได้ปล่อยอัลบั้มแรกกับวงชื่อว่า "เฮลทูเดอะคิง" ซึ่งได้ออกวางจำหน่ายเมื่อวันที่ 27 สิงหาคม ค.ศ. 2013
ต่อมาในเดือนกรกฎาคม ค.ศ. 2015 ทางวงได้ประกาศแยกทางกับแอรินเนื่องจากความคิดเห็นไม่ตรงกัน
== ผลงาน ==
=== คอนไฟด์ ===
Shout the Truth (2008)
Shout the Truth (ออกจำหน่ายใหม่) (2009)
=== อะเว็นจด์เซเวนโฟลด์ ===
Not Ready to Die
Carry On
Hail to the King (2013)
== อ้างอิง ==
== แหล่งข้อมูลอื่น ==
http://www.avengedsevenfold.com/
สมาชิกอะเว็นจด์เซเวนโฟลด์
บุคคลที่ยังมีชีวิตอยู่
บุคคลที่เกิดในปี พ.ศ. 2531
เกิดมาเพื่อรักเธอ

"เกิดมาเพื่อรักเธอ" เป็นซิงเกิลของวงเอส.ดี.เอฟ จากค่ายวีเรคคอร์ดส ประพันธ์เนื้อร้อง-ทำนองโดย ฟองเบียร์ (ปฏิเวธ อุทัยเฉลิม) และเรียบเรียงโดย เอส.ดี.เอฟ ออกจำหน่ายในวันที่ 4 มีนาคม พ.ศ. 2557 และเพลงประกอบละคร สามีตีตรา ในปี พ.ศ. 2557
==การตอบรับ==
เพลง "เกิดมาเพื่อรักเธอ" ติดอันดับสูงสุดที่ 1 จากการจัดอันดับของ 95.5 เอฟเอ็ม เวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 25 พฤษภาคม พ.ศ. 2557 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี และได้อันดับสูงสุดที่ 2 จากการจัดอันดับของเว็บไซต์จีเมมเบอร์ ในชาร์ตของ จีเอ็มเอ็ม แกรมมี่ จีเมมเบอร์ ซองชาร์ตท็อป 100 ประจำวันที่ 8 มิถุนายน พ.ศ. 2557
===ชาร์ต===
{|class="wikitable"
!align="left"|ชาร์ต (พ.ศ. 2557)
!align="center"|อันดับสูงสุด
|-
| align = "left"| จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100
| align = "center"| 2
|-
| align = "left"| จีเอ็มเอ็ม แกรมมี่ จีเมมเบอร์ มิวสิก เอ็มวีชาร์ตท็อป 5
| align = "center"| 2
|-
| align = "left"| อีเอฟเอ็ม ชาร์ต 94 ท็อป แอรเพลย์
| align = "center"| 6
|-
| align = "left"| 95.5 เอฟเอ็ม เวอร์จิ้นฮิตซ์ ชาร์ตท็อป 40
| align = "center"| 1
|-
| align = "left"| ซี้ดเอฟเอ็ม ชาร์ตท็อป 20
| align = "center"| 29
|-
|}
==อ้างอิง==
เพลงไทยสากล
เพลงของเอส.ดี.เอฟ
เพลงที่ประพันธ์คำร้องโดยฟองเบียร์
เพลงในปี พ.ศ. 2557
ซิงเกิลในปี พ.ศ. 2557
 ซิงเกิลวิทยุ
ซิงเกิลในสังกัดวีเรคคอร์ดส
ซิงเกิลในสังกัดจีเอ็มเอ็ม แกรมมี่
รีการ์ดู ลูกาเรลลี

รีการ์ดู ซามูเอล ลูกาเรลลี ซังตุส จี โซซา (Ricardo Samuel Lucarelli Santos de Souza; เกิดวันที่ 14 กุมภาพันธ์ พ.ศ. 2535 ที่กงตาเฌย์ ประเทศบราซิล) เป็นสมาชิกคนหนึ่งของทีมชาติบราซิล และสโมสรวอลเลย์บอลบราซิล เซซีเซาเปาลู ได้รับเหรียญเงินในการแข่งขันชิงแชมป์โลก 2014 และวอลเลย์บอลเวิลด์ลีก (2013, 2014)
== ผลงานในระดับอาชีพ ==
=== สโมสร ===
ในปี ค.ศ. 2013 ลูกาเรลลีเซ็นสัญญากับเซซีเซาเปาลู
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#CCCCCC"
| align="center"|สโมสร
| align="center"|ประเทศ
| align="center"|จาก
| align="center"|ถึง
|- bgcolor="#EFEFEF" align=left
| มีนัสเตนิสกลูบี
| 
| 2010
| 2013
|- align="left"
| เซซีเซาเปาลู
| 
| 2013
|
|}
=== ทีมชาติ ===
ในปี ค.ศ. 2013 ลูกาเรลลีรับรางวัลสามเหรียญกับทีมชาติของเขา ได้แก่ เหรียญทองจากวอลเลย์บอลชายเวิลด์แกรนด์แชมป์เปี้ยนคัพ 2013 ที่ประเทศญี่ปุ่น, เหรียญเงินจากเวิลด์ลีก และวอลเลย์บอลชิงแชมป์อเมริกาใต้ เขาได้รับรางวัลตัวตบหัวเสายอดเยี่ยม (ร่วมกับอีวาน ไซเซฟ) ในการแข่งขันเวิลด์ลีก ในปี ค.ศ. 2014 เขาเป็นหนึ่งในผู้เล่นหลักในทีมบราซิลที่ทำให้ทีมบราซิลได้รับเหรียญเงินในเวิลด์ลีก 2014 ที่ฟลอเรนซ์ ประเทศอิตาลี หลังจากที่พ่ายแพ้ในนัดสุดท้ายกับทีมสหรัฐอเมริกา ในวันที่ 21 กันยายน ค.ศ. 2014 แพ้ไปในนัดสุดท้ายกับโปแลนด์และได้รับเหรียญเงิน นอกจากนี้เขายังได้รับรางวัลตัวตบหัวเสายอดเยี่ยมร่วมกับเพื่อนร่วมทีม มูรีลู เองดริส
== ผลงาน ==
=== สโมสร ===
==== ลีกบราซิล ====
2011/2012 16px บราซิลแชมเปียนชิพ ร่วมกับมีนัสเตนิสกลูบี
=== ทีมชาติ ===
==== วอลเลย์บอลชิงแชมป์โลก ====
16px 2014 โปแลนด์
==== วอลเลย์บอลเวิลด์แกรนด์แชมป์เปี้ยนคัพ ====
16px 2013 ญี่ปุ่น
==== วอลเลย์บอลชิงแชมป์อเมริกาใต้ ====
16px 2013 กาบูฟรีอู
==== วอลเลย์บอลเวิลด์ลีก ====
16px 2013 มาร์เดลปลาตา
16px 2014 ฟลอเรนซ์
=== บุคคล ===
2013 วอลเลย์บอลเวิลด์ลีก - ตัวตบหัวเสายอดเยี่ยม
2014 วอลเลย์บอลเวิลด์ลีก - ตัวตบหัวเสายอดเยี่ยม
2014 ชิงแชมป์โลก - ตัวตบหัวเสายอดเยี่ยม
== อ้างอิง ==
== แหล่งข้อมูลอื่น ==
FIVB profile 
นักวอลเลย์บอลชายชาวบราซิล
นักวอลเลย์บอลในโอลิมปิกฤดูร้อน 2016
นักวอลเลย์บอลในโอลิมปิกฤดูร้อน 2020
บุคคลจากรัฐมีนัชเจไรช์
ตัวตบหัวเสาวอลเลย์บอล